June 2017 – Pretoria.ws
Polisiebeamptes deursoek ‘n voertuig. Foto: Phillip Bruwer
Die polisie het Donderdag in volle mag die strate van die Pretoriase middestad ingevaar om die gebied ŉ veiliger plek te probeer maak.
Die grootskaalse operasie was ŉ gesamentlike poging deur beamptes van verskeie polisiestasies in die Pretoria-Sentraal-groepering. Die groepering bestaan uit die Brooklyn-, Garsfontein-, Lyttelton-, Pretoriase Moot-, Silverton-, Sunnyside- en Villieria-polisie.
Brig. Wiseman Mthembu, die groepering se operasionele bevelvoerder, het die beamptes vroegoggend by die Moot-polisiestasie gegroet, waarna die Vispol-koördineerder, kol. Terence Naidoo, die beamptes toegespreek het.
“Die doel van die operasie is om misdaad te bekamp en vorm deel van ŉ reeks voortdurende operasies wat gaan volg om veral trio-misdade [kapings, huisroof en sakeroof] te bekamp. Dit is om kriminele die boodskap te gee dat hulle nie hier welkom is nie,” het Mt… Video wys 2 missiele het Oekraïne-vliegtuig getref | Netwerk24
’n Video wat deur veiligheidskameras geneem is, toon twee missiele van Iran het die vliegtuig van Oekraïne verlede Woensdag afgeskiet.
The New York Times het Dinsdag berig dat die twee missiele sowat 30 sekondes ná mekaar afgevuur is. Dit het die passasiersvliegtuig getref nadat dit by die lughawe in Teheran in Iran opgestyg het.
Dié passasiersvliegtuig was onderweg na Kiëf in Oekraïne toe dit Woensdag afgeskiet is.
Al 176 mense aan boord is dood.
Iran het verlede Woensdag sowat 15 missiele op twee Amerikaanse weermagbasisse in Irak afgevuur nadat pres. Donald Trump op 3 Januarie toestemming gegee het om genl.maj. Kassem Soleimani van Iran in ’n lugaanval dood te maak.
Iran het wraak gesweer nadat Soleimani in Bagdad, Irak, in die lugaanval dood is.
The New York Times berig die missiele is sowat 13 km vanaf die vliegtuig afgevuur.
Die brandende vliegtuig het by die Teheran-lughawe neergestort.
Iran het Dinsdag gesê dat hy reeds ’n aantal verdagtes in verband met dié voorval in hegtenis geneem het. – Reuters
Meer oor: Boeing | Kassem Soleimani | Oekraïne
Iran erken hy het Boeing afgeskiet
Iran ontken dat missiel Boeing getref het